
Na temelju članka 9. i 10. Zakona o savjetima mladih ("Narodne novine" broj 41/14), i članka 29. Statuta Općine Bogdanovci (“Službeni vjesnik VSŽ 04/21) Općinsko vijeće općine Bogdanovci, na sjednici održanoj 23.03.2022. donijelo je:


ODLUKU
o raspisivanju Javnog poziva za predlaganje kandidata za članove
Savjeta mladih Općine Bogdanovci


Članak 1.

Predlaže se raspisivanje javnog poziva za predlaganje kandidata za članove Savjeta mladih Općine Bogdanovci.

Članak 2.

Obavijest o javnom pozivu će se objaviti na oglasnoj ploči i web stranici Općine Bogdanovci.
Obrazac prijavnice može se podignuti u pisarnici Općinske uprave ili na web stranici Općine Bogdanovci.

Članak 3.

Uvjeti natječaja definirani su u tekstu javnog poziva koji se prilaže i čini sastavni dio ove
Odluke.
Članak 4.

Prijedlozi za kandidate sa svom potrebnom dokumentacijom dostavljaju se na adresu Općina Bogdanovci, Bogdanovci, Bana Josipa Jelačića 1, s naznakom: "Javni poziv za isticanje kandidature za članove Savjeta mladih Općine Bogdanovci" osobno ili poštom preporučeno na adresu Općine Bogdanovci u roku od 15 dana od dana objave javnog poziva.

Članak 5.

Postupak obrade pristiglih prijedloga izvršit će Jedinstveni upravni odjel Općine Bogdanovci dok će članove Savjeta mladih izabrati Općinsko vijeće Općine Bogdanovci tajnim glasovanjem.

Članak 6.

Ova Odluka stupa na snagu dan nakon donošenja i objavit će se u “Službenom vjesniku Vukovarsko srijemske županije.”



1

KLASA: 230-01/22-01/01
URBROJ: 2196-8-03-22-01
Bogdanovci, 23.03.2022.





Predsjednik općinskog vijeća 
Općine Bogdanovci
Marijan Gelo
